कुशल राजनीतिज्ञले बोलेको कुरालाई कार्यान्वयन गरेरै देखाउनुपर्ने रेग्मीको धारणा छ । 'राजनीतिक विषयलाई र वाणीलाई जनताले महत्त्व दिएको र उहाँहरुबाट अभिव्यक्त भएका विचार वा वक्तव्यलाई बढी अर्थपूर्ण रुपमा लिइने पनि यही कारण नै हो,' उनले भने, 'अन्यथा शब्दमा प्रतिबद्धता देखाउने तर वास्तविकता त्यसको विपरित हुने अवस्था भएमा राजनीतिकको वाणी र सामान्य अवस्थामा कसैले गरेको ठट्टामस्करीमा कुनै भिन्नता हुँदैन ।'
